《前有尊酒行 其二》
明代·杨光溥

青轩几树桃花开，黄鹂啼处春风来。眼前况有一樽酒，何妨满泛黄金杯。

对酒欲高歌，照影心茫然，霜毛日月凋朱颜。呜呼流光欺人兮，胡为不满尘世之百年。

安得驾飞龙、乘紫烟，直与安期羡门万古长周旋。

作者简介：山东沂水人。成化五年进士。授刑部主事。时魏国公兄弟仇讦累年，光溥理之即决。后累官山西按察司副使。有《剪灯琐话》、《沂州文集》、《素封亭稿》、《梅花集咏》等。